kardosdrur/scandi-wiki huggingface dataset:
Luxemburgs historie

Luxembourgs historie er i stor grad knyttet til historien om staterne, der omgiver landet, og deres skiftende dynastier. Over tid er Luxembourgs landområder blevet reduceret, mens dets politiske uafhængighed gradvist er blevet styrket.

De første skriftlige beretninger fra det område, som i dag udgør Luxembourg, er kendt allerede fra Cæsar. Det er imidlertid normalt at regne starten på Luxembourgs historie til år 963. I de følge fem århundrede var det Huset Luxembourg, som havde magten i landet. Da denne slægt døde ud, forsvandt også Luxembourgs uafhængighed i højmiddelalderen. Efter en tid under Hertugdømmet Burgund igennem 1300- og 1400-tallet kom Luxembourg under Huset Habsburg i 1477.

Efter Firsårskrigen blev Luxembourg en del af de spanske Nederlande, og derefter kom det i 1713 videre til den østrigske del af Habsburg-dynastiet. Under den franske revolution blev landet besat. 

Det blev gennem Paris-traktaten af 1815 omformet til et formelt uafhængigt storhertugdømme i personalunion med Nederlandene under Vilhelm 1. af Nederlandene. Traktaten delte også Luxembourg, noget som tidligere var sket i 1659, og som igen skete i 1839. Selv om disse traktater reducerede Luxembourgs landområder, øgede det også Luxembourgs uafhængighed, noget som blev bekræftet under Luxembourg-krisen i 1867. Luxembourg fortsatte i personelunionen frem til 1890, da Nederlandene fik en kvindelig tronfølger, hvilket ikke var foreneligt med Luxembourgs grundlov. Her valgtes Adolf 1. af Luxembourg til storhertug.

I de følgende årtier blev Luxembourg tysk interesseområde, specielt efter at Luxembourg fik sit eget monarki i 1890. Under 1. verdenskrig blev landet besat af Tyskland fra 1914 til 1918 og på ny igen under 2. verdenskrig fra 1940 til 1944. Siden den sidste verdenskrig har Luxembourg med sin strategiske placering mellem store økonomier udviklet sig til at blive et af verdens rigeste lande med en hurtigt voksende økonomi, politisk stabilitet og tæt deltagelse i den europæiske integration gennem EU.

Eksterne henvisninger
Netvinger

Netvinger (Neuroptera) er en insektorden med omkring 4.000 arter fordelt på 17 familier. I Danmark kendes 56 arter fra 6 familer.

Beskrivelse 
Netvinger har to par omtrent lige store, hindeagtige vinger med et karakteristisk tæt ribbenet. I hvile holdes vingerne taglagt over bagkroppen. Vingefanget varierer fra 3 mm til over 100 mm. Netvinger er typisk dårlige flyvere.

Kroppen er blød og som regel grøn eller brun. Antennerne er normalt længere end hoved og forkrop, de er oftest trådformede, men de kan også være sammensat af led som en streng af perler (moniliforme), kam- eller kølleformede. Netvinger har store facetøjne.

Levevis 

De fleste netvinger er rovdyr som spiser andre insekter. De jager ofte sidst på dagen eller om aftenen. Enkelte netvinger spiser pollen og nektar. Larverne lever i ferskvand eller på land af rov eller som snyltere. Netvinger har fuldstændig forvandling. Efter tre nymfestadier forpupper larverne sig i en kokon.

Systematik 

Netvinger omfatter bl.a. familierne:
 Ascalaphider (Ascalaphidae)
 Guldøjer (Chrysopidae)
 Knælerfluer (Mantispidae)
 Myreløver (Myrmeleontidae)
 Svalehale netvinger (Nemopteridae)
 Vandmyreløver (Osmylidae)
 Vandflorvinger (Sisyridae)

Netvinger er tæt beslægtede med dovenfluer (Megaloptera) og kamelhalsfluer (Rhaphidioptera).

Referencer

Eksterne henvisninger
Surna

Surna er en elv i Surnadal og Rindal kommune. Elven dannes ved Rindalsskogen i mødes mellem elvene Lomunda og Tiåa. De vigtigste sideelve til Surna er Rinna, Folla og Vindøla, som alle har sine kilder i Trollheimen. Surna munder ud i Surnadalsfjorden ved Surnadalsøra.

Surna er sammen med Driva er de vigtigste lakseelve i Nordmøre. Den største laks som er fanget i Surna var 26,5 kg. Gennemsnitsstørrelsen på laksen i Surna er ca. 5 kg. De fleste år fanges der imidlertid laks på 17 – 18 kg. 

Laks og havørredfiskeri er tilladt fra og med 1. juni til og med 31. august. 

Siden 2001 er Norsk laksefestival blevet arrangeret årligt i Surnadal med fiskekonkurrence i Surna.

I Nedre Surnadal er elve grænse mellem Ranes og Øye kirkesogn. De som bor syd for elven hører til Ranes og de som bor nord for hører til Øye.

Eksterne henvisninger 
 Surna 

Vandløb i Møre og Romsdal
Arundel Castle

Arundel Castle er en renoveret middelalderborg i Arundel iWest Sussex i England. Opførelsen begyndte juledag 1067 ved Roger de Montgomery. Han blev den første jarl af jarldømmet Arundel, som han fik af Vilhelm Erobreren. Fæstningen blev ødelagt under den engelske borgerkrig og renoveret i 17- og 1800-tallet.

Fra 1000-tallet har slottet tjent som sæde for Hertugen af Norfolk og er  nedarvet gennem 400 år. Det er stadig det primære sæde for Norfolk-familien. Det er en fredet bygning af første klasse.

Referencer 

Slotte i West Sussex
Lars Jakobsen (tegner)

Lars Jakobsen (født 1964) er en dansk tegner, forfatter, serieskaber og dokumentarfilmskaber.

Baggrund 
Lars Jakobsen blev født i 1964 og gik i skole i Hørning. Han tegnede meget som barn og vidste allerede dengang, at det var det han ville arbejde med. Han gik på Teknisk Skole, hvorefter han arbejdede som reklametegner i den grafiske branche, først for andre, og senere som selvstændig. Han bor i Skanderborg.

Karriere 
Lars Jakobsen har tegnet modetøjsillustrationer, tryksager, reklame og har desuden beskæftiget sig med filmproduktion, herunder produktion af underholdningstegnefilm. Som filmskaber arbejder han med alt fra manuskript, drejebog, fotografering, realfilmoptagelser, foruden med tilrettelæggelse, instruktion, animation og som filmklipper. Mortensen-serien kom første gang i 1993 fra forlaget Ultima. Forlaget lukkede, og så var det slut med Mortensen-serien, men i 2008-09 fik han mange henvendelser om at genudgive serien, hvorefter han kontaktede forlaget Wisby og Wilkens og spurgte dem, om de ville udgive serien, men denne gang i farver. Og det ville de. Samtidig fik han kontakt med et amerikansk forlag via den amerikanske tegneseriefestival MoCCA, og dette forlag ville gerne udgive Mortensen i USA. Egentlig havde Lars Jakobsen håbet, at der var et forlag som ville udgive hønsestriben, men det var der ikke, i stedet blev det Mortensen-serien, der blev udgivet i USA hos forlaget Graphic Universe. Han fik en kontrakt på at "modernisere" de tre eksisterende album samt producere tre nye.

Lars Jakobsen har produceret dokumentarfilmene ”Livsbilleder” og ”Bageren”, og så har han også lavet tegnefilmindslag i en film for Miljøstyrelsen.

Siden 2000 har han været tegner for Hudibras samt lavet novelle-illustrationer for Ugeblade. Fra 2004 til 2010 produceret en lang række dokumentarfilm om Danmarks historie. Mest kendt for sin ugentlige humorserie ”Ganske vist” som hver uge er at finde i Familie Journalen og en gang imellem i Basserne. Han har stået bag en række initiativer og tiltag inden for tegneserier i Danmark. I 2011 startede han tegneseriefestivalen Art-bubble.dk.

Mortensens Mondæne Meritter er tegnet af Lars Jakobsen. Den hæsblæsende tegneserie om tidsagenten Mortensen udkom første gang i 1993. Serien blev delvist omtegnet og genudgivet i hardcover i 2009 og fortsætter. Serien er også udgivet på engelsk med titlen Mortensen’s Escapades.

Han har udgivet dokumentarfilmen Eventyret om dansk tegnefilm i 2008. Filmen er på 150 minutter og handler om alt, hvad der på dansk er lavet af tegne- og animationsfilm. Den er udgivet på en dobbelt-dvd.

Bibliografi

I serien Mortensens Mondæne Meritter 
 Den røde rubin, Wisby & Wilkens, 2011
 Spjældet i Santa Fé
 Den mystiske palæotyp
 Tigerens Øje
 Den falske mumie
 Tunnelen
 Tulipan notatet

Sammen med Eric Dahl Mikkelsen 
 Scottie, 
 Sprutten (Serien er oprindeligt tegnet af Mik i 50'erne. Men videreført af Eric Dahl Mikkelsen og Lars Jakobsen.)
 Lille Rudolf

Referencer

Eksterne henvisninger 
 
 

Tegneserietegnere fra Danmark
Tegneserieforfattere fra Danmark
Reklamefolk fra Danmark
Filmfolk fra Danmark
Natura 2000-område nr. 62 Venø, Venø Sund

Natura 2000-område nr. 62 Venø, Venø Sund  er et habitatområde (H55) Venø og Venø Sund og fuglebeskyttelsesområde (F40), der har et areal på i alt 2926 ha, hvoraf de 135 ha er landareal, mens resten udgøres af det lavvandede brakvandsområde omkring Venø.

Venø er ca. 8 km lang og op til 1,5 km bred og er beliggende umiddelbart
nord for Struer i den sydvestlige del af Limfjorden. I Natura
2000-området indgår marine områder samt strandenge og klitnaturtyper
ved Humlum og langs Venøs vestkyst, mens langt hovedparten
af selve Venø ikke er er en del af området. Strandengene er bedst
udviklet i området omkring den lavvandede Nørskov Vig, der er beliggende
på Venøs nordspids. Området rummer endvidere mindre forekomster af heder og
overdrev på kystskrænterne af Venø. Habitatområdet og fuglebeskyttelsesområdet er sammenfaldende. Fuglebeskyttelsesområdet er udpeget af hensyn til
ynglefuglene klyde og dværgterne, der især findes ved
Nørskov Vig, samt lysbuget knortegås, der ofte fouragerer på strandengene
for- og efterår.

Nørskov Vig er også vildtreservat der har til formål at beskytte rugende fugle i området
mod forstyrrelse ved at regulere færdsel og sejlads
i fuglenes yngletid mellem 1. april og 15. juli. Adgangsbegrænsningen
er også for at beskytte forekomsten af spættet sæl, der har en hvileplads
på den nordøstligste spids af Venø, Bradser Odde.

Udpegningsgrundlag for Fuglebeskyttelsesområde nr. 40 
(T)=trækfugl, (Y)=ynglefugl
 Lysbuget knortegås (T)
 Hvinand (T)
 Toppet skallesluger (T)
 Klyde (Y)
 Dværgterne (Y)

Fredninger 
I området er der et fredet område,
Vejsbjerge-fredningen fra 1971 der omfatter tre arealer på i alt 4,4 ha, hvoraf ca. 1,5 ha er beliggende i natura 2000 området. Endvidere er der en fredning af Kleppen, hvorfra der er færgeforbindelse til Venø, for at sikre offentligheden adgang til arealet.

Videre forløb 
Natura 2000-planen blev vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.
Natura 2000-området ligger i Struer Kommune, og naturplanen koordineres med vandplanen for 1.2 Hovedvandopland Limfjorden

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen
 Naturplanen 2016-2021
 2007
 Basisanalysen 2016-21

Natura 2000-planer
Lokaliteter i Struer Kommune
EU-habitatområder i Danmark
Fuglebeskyttelsesområder i Danmark
Regeringen Atli Dam II

Atli Dams anden regering var Færøernes regering fra den 11. januar 1975 til 23. januar 1979. Den var en koalition bestående af Javnaðarflokkurin (JF), Tjóðveldisflokkurin (TF) og Fólkaflokkurin (FF), ledet af Atli Dam (JF). Samarbejdet mellem disse partier blev videreført i Atli Dams tredje regering efter lagtingsvalget 1978.

Eksterne henvisninger 
Statsministre og regeringer siden 1948 

Dam, Atli 2
Politik i 1975
Politik i 1979
Dansk Tegneserieråd

Dansk Tegneserieråd er en dansk interesseorganisation, som "kan virke for at højne opmærksomheden på og værdsættelsen af tegneseriemediet" . Rådet blev stiftet d. 26. marts 2009.

Blandt de større tiltag som rådet har medvirket til er oprettelsen af en tegneserieskaberuddannelse på The Animation Workshop i Viborg samt udvidelsen af Storm P.-Museets genstandsfelt til at blive museum for tegneserier . Rådet står også bag udarbejdelsen af en årlig hvidbog, der gør status over tegneserieåret i Danmark.

Den nuværende formand for rådet er Stine Spedsbjerg, der overtog posten efter Thomas Thorhauge i 2014.

Kilder

Eksterne links 
 Dansk tegneserieråd

Tegneserieråd
Jacob Lindenskov

Jacob Lindenskov (10. juni 1933 i Tórshavn - 18. august 2018) var en færøsk forsikringsagent og politiker (Javnaðarflokkurin).
Han tog handelsskole fra København i 1954, og arbejdede med livsforsikring i Tryggingarsambandið Føroyar 1950–1968, senere i Føroya Lívstrygging.

Lindenskov var indvalgt til Lagting fra Suðurstreymoy 1958–1966 og 1970–1990, og mødte som vicemedlem for Marita Petersen 1992–1994. Han var regeringsmedlem sammenhængende i 11 år som sundheds-, social- og industriminister 1968–1970, erhvervs-, social og industriminister 1970–1975 samt sundheds-, industri- og justitsminister 1975–1979. Han var senere lagtingsformand 1984–1987 og medlem af Lagtingets delegation til Nordisk Råd 1987–1990.

Lindenskov var valgt til Folketinget fra Færøerne 1979–1984, og suppleant for Atli Dam 1987–1988 og 1990–1993, mens Dam var lagmand.

De sidste år af sit liv boede han på alderdomshjemmet Boðanesheimið i Tórshavn.

Referencer 

 Kraks Blå Bog 2005/2006, s. 719
 Løgtingið 150 – Hátíðarrit, bind 2 (2002), s. 314. (Løgtingssøgan (PDF) )

Lagtingsmedlemmer fra Færøerne
Lagtingsformænd på Færøerne
Vicelagmænd fra Færøerne
Sundhedsministre fra Færøerne
Erhvervsministre fra Færøerne
Socialministre fra Færøerne
Justitsministre fra Færøerne
Personer fra Thorshavn
Politikere fra Javnaðarflokkurin
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Personer i Kraks Blå Bog (afdøde)
Arbejdsministre fra Færøerne
Brøns Mose

Brøns Mose er en højmose beliggende i den vestlige udkant af Veksø. Mosen ligger i en dal, der er en del af et sammenhængende system af erosionsdale omkring byen. Dalsystemet strækker sig mod nord helt op til Buresø og Bastrup Sø.

Indtil det 18. århundrede var området en bugt af den store Vigsø, som dækkede moserne syd for Veksø . Området er afgræsset af får, og det er tilladt at gå ture hen over engen ned til mosen.

Under 2. verdenskrig blev der gravet tørv i Brøns Mose, og i sensommeren 1942 var der noget, der knasede under en af arbejdsmændenes spade. Det viste sig at være to næsten identiske hornede hjelme af bronze, nu kendt som Veksøhjelmene.

Se også 
 
 Nordlys over Brøns Mose

Kilder 

Veksø
Moser i Danmark
Lokaliteter i Egedal Kommune
Samtgemeinde Uchte

Samtgemeinde Uchte er en samtgemeinde ("fælleskommune" eller amt) beliggende sydvest for Nienburg, i den sydvestligste del af Landkreis Nienburg/Weser i den tyske delstat Niedersachsen. Administrationen ligger i byen Uchte.

Inddeling 
Samtgemeinde Uchte der har et areal på 284,12 km² og knap 14.000 indbyggere består af de fire kommuner:
 Diepenau
 Raddestorf
 Uchte
 Warmsen

Eksterne kilder/henvisninger 

 Samtgemeinde Uchtes websted
Home Front

Home Front er en serie af hørespil på den britiske radiokanal BBC Radio 4. Serien omhandler indbyggerne i byen Folkestone og deres forsøg på at bevare deres dag-til-dag liv mens England deltager i første verdenskrig.

Serien havde premiere den 4. august 2014, og planen er at den skal fortsætte til november 2018.

Format
Serien er sat op sådan at der udkommer en episode hver dag 5 dage om ugen. Hver episode giver et indblik i en bestemt karakters liv den dag, og karakterene som episoderne handler om skifter fra dag til dag. Serien kommer til at køre på den måde indtil den slutter 4 år efter premieren; i 2018 (samme længde som første verdenskrig). Hver episode varer cirka 12 minutter.

Serien foregår i byen Folkestone, men senere hen vil den også fokusere på countiet Devon og byen Newcastle.

Kilder og referencer 

Radioprogrammer
1 ret og 2 vrang

1 ret og 2 vrang var et dansk quiz-program i 1970'erne med Otto Leisner som ordstyrer.

Blandt deltagerne var Malin Lindgren, Hanne Lundberg, Svend Kragh-Jacobsen og Preben Kaas. 

Sendt første gang i 1970, sendt sidste gang 1980. Programmet varede i 40 minutter.

Eksterne henvisninger 
 

DR-programmer
Tv-quizzer
Surnadalsfjorden

Surnadalsfjorden er en fjord i Surnadal kommune i Møre og Romsdal. Fjorden strækker sig 10 km østover til Surnadalsøra og industriområdet Røtet.

Fjorden har indløb mellem Torvikneset i syd og Kjergroneset i nord. Landsbyen Årnes ligger lige øst for Kjergroneset på nordsiden, mens Torvika ligger tværs over fjorden på anden side. Der er flere landbrug på begge sider indover i fjorden, blandt andet Sjøasetra og Glærem på hver sin side af fjorden.

Elven Surna læber ud i Surnadalsfjorden ved Surnadalsøra. Derfor indeholder fjorden en stor del ferskvand, og fryser således let i kolde perioder om vinteren.

På nordsiden af fjorden er der flere kalkforekomster, og det var tidligere tre kalkminer i drift. I dag er det kun en mine tilbage, Glærum kalksteingruve. Ved Glærum kalksteingruve ligger Kalkstranda som bruges som friluftsområde og badeplads.

Fv326 går langs sydsiden af fjorden, mens Fv328 går på nordsiden.

Fjorde i Møre og Romsdal
Elbasan Rashani

Elbasan Rashani (født 9. maj 1993 i Hillerstorp, Sverige) er en norsk fodboldspiller med rødder fra Kosovo. Han spiller for Clearmont i den franske Ligue 1.

Privat liv 
Rashani blev født i Sverige af forældre fra Kosovo, men er opvokset i Norge.

Karriere

Odds BK 
Inden Rashani skiftede til Odds BK, spillede han i Skarphedin IF. Han startede på Odds BKs U19 hold. 
I 2010 fik han sin førsteholds debut, og blev i vinteren 2011 rykket op på førsteholdstruppen. Rashani var igennem sin tid i Odds, blevet udtaget til adskillige norske ungdomslandshold.

Brøndby IF 
Den 24. juli 2014 bekræftede Brøndby IF, at de havde hentet norske Rashani til klubben for 660.000 euro.

Rosenborg BK 
Brøndby IF offentliggjorde den 11. januar 2016, at Rasani skiftede til Rosenborg BK på en etårig lejeaftale med købsoption.

Referencer

Eksterne henvisninger 
 Elbasan Rashani  på transfermarkt.com
 Elbasan Rashani  på scoresway.com
 Elbasan Rashani  på Brøndby IF

Fodboldspillere fra Norge
Fodboldspillere fra Kosovo
Fodboldspillere fra Odds BK
Fodboldspillere fra Brøndby IF
Fodboldspillere fra Rosenborg BK
Diepenau

Diepenau er en kommune med godt 3.900 indbyggere (2012), beliggende sydvest for Nienburg, i den sydvestligste del af Landkreis Nienburg/Weser i den tyske delstat Niedersachsen. Byen kalder sig Flecken Diepenau, hvor flecken (flække) betegner et mindre lokalcentrum, men som er uden byrettigheder.

Geografi 

Diepenau, der er en del af Samtgemeinde Uchte ligger mellem Rahden i Kreis Minden-Lübbecke i delstaten Nordrhein-Westfalen mod vest og Warmsen mod nordøst, omkring 7 km sydvest for det 3.263 ha store højmoseområde Großen Moors.

Inddeling 
I kommunen ligger landsbyerne:
 Bramkamp
 Diepenau
 Lavelsloh
 Essern
 Steinbrink
 Nordel

Følgende vandløb løber gennem kommunen:
 Große Wickriede
 Kleine Wickriede
 Bramkämper Bach
 Beeke
 Weberbach

Eksterne kilder/henvisninger 

 Om kommunen  på Samtgemeinde Uchtes websted
Non-Summit

Non-Summit (koreansk: 비정상회담) er et sydkoreansk talkshow, der havde premiere den 7. juli 2014. I talkshowet deltager udlændinge, der bor i Sydkorea, hvor de taler om landets forskellige kulturelle aspekter.

Medvirkende 

Tv-programmer fra Sydkorea
Talkshow
Tv-programmer fra JTBC
Flid, fedt og snyd

Flid, Fedt og Snyd er en tv-serie fra 1981, hvor Gotha Andersen lærer børn, hvordan de kan komme nemt og ubesværet gennem skoletiden, hvis de benytter sig af flid, fedt og snyd.

Eksterne henvisninger 
 

Danske film fra 1981

Tv-serier
Hærens Føringsstøtteskole

Hærens Førringsstøtteskole er en tidligere uddannelsesenhed under Forsvaret, hvor der skete uddannelse til Hærens Føringsstøttecenter. 

Ved indeværende forsvarsforlig blev Hærens Føringsstøtteskoles aktiviteter overført til Myndighedsstøtteelementet.

Føringsstøtteskole
Theresienstadt-Foreningen

Theresienstadt-Foreningen er en forening af tidligere danske fanger i kz-lejren Theresienstadt. Foreningens formål er at bistå og rådgive medlemmerne, arrangerer forskellige sammenkomster og lave oplysende arbejde om kz-lejren Theresienstadt og fangernes vilkår. Foreningens nuværende formand er Birgit Krasnik Fischermann, som selv er overlevende fra Theresienstadt.

På spidsen af Langelinie Allé står der en sten, opsat af Theresienstadt-Foreningen i oktober 2008, doneret af en anonym tidligere kz-fange. Den 2. oktober 1943 afgik et skib fra denne mole, hvor 198 danske jøder om bord på det tyske troppetransportskib Warteland blev deporteret til Schwinemünde(nuværende: Świnoujście) og derfra videre i kreaturvogne til kz-lejren Theresienstadt, hvor de var fanger i halvandet år. Med samme skib var også danske kommunister, som blev sendt til kz-lejren Stutthof.

Henvisninger 

Foreninger fra Danmark
Nederlandsk-Dansk Forening

Nederlands-Deense Vereniging/Nederlandsk-Dansk Forening er en dansk forening i København af personer som opfatter sig som nederlændere eller har tilknytning til Nederlandene, foreningens formål er at skabe kontakt mellem nederlændere bosat i Danmark, at bevare traditioner og arrangere forskellige kulturelle tilbud til medlemmerne.

Se også 
 Dansk Samfund i Holland

Eksterne henvisninger 
 Foreningens hjemmeside

Foreninger fra Danmark
Ragnhild Agger

Ragnhild Agger (født Pilgaard, 25. januar 1918 i Torrild, død 3. december 2017) var en dansk forfatter.

Agger voksede op på en lille gård, som ejedes af forældrene Carl Pilgaard og Anna Johanne Hansen, der gik fallit under landbrugskrisen.
Hun gik i landsbyskolen. Læsningen foregik om natten, inden hun skulle op og malke køerne. Hun stoppede på skolen som 14-årig, hvorefter hun kom ud og tjene. I de næste otte år var hun husassistent forskellige steder i Jylland, en tilværelse hun senere beskrev i bogen Pladser (1973).
I 1940 blev hun gravid og derfor gift. Hun var hjemmegående til børnene flyttede hjemmefra i 1960’erne, hvilket markerede hendes forfatterskabs begyndelse. Agger debuterede i 1971 med den selvbiografiske roman Pigen under pseudonymet Rigmor Hansen.

Gennem sit forfatterskab var Ragnhild Agger med til at sætte sit præg på 70’erne og 80’ernes socialrealistiske bølge og gav stemme til de tavse og undertrykte kvinder.

Bibliografi 
 Pigen (1971)
 Pladser (1973)
 Parret (1978)
 Dagdigte (1979)
 På grænsen (1982)
 Tågeland (1985)
 Den halve sol (1989)
 Vinden i poplerne (1992)
 Lyskrydset (2007)
 En forfatters natbog (2012)

Hædersbevisninger 
 1986: Statens Kunstfond for romanen Tågelandet.
 1999: "Knud Nissen legatet" - "for et langt og intenst forfatterskab"

Referencer

Eksterne henvisninger 
 Ragnhild Agger på denstoredanske.dk
 Ragnhild Agger på litteratursiden.dk
 
 

Romanforfattere fra Danmark
Våbenbrødre

Våbenbrødre er en fantasyserie med 8 bind, skrevet af John Flanagan.
Den handler om Hal og hans mandskab, Hejrerne, som drager ud på en masse eventyr sammen som bringer alt fra latterudbrud til blodtørstige og legendariske kampe. 
De seks første bind er oversat til dansk, og efter sigende skulle der være flere på vej efter det syvende.

 De Uønskede"
 Under Angreb"
 Jagten på Andomal"
 Slaverne fra Socorro"
 Skorpion Bjerget"
 Spøgelseskrigerne"
 Vulkanøen"
 Temujaierne Vender Tilbage"    Fantasy
Romanserier
Kultur i Australien